**Р Е Ш Е Н И Я**

**ВЗЕТИ НА ТРИДЕСЕТ И ПЪРВОТО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО НА**

**19 ОКТОМВРИ 2018 ГОДИНА**

**ПО ПЪРВА ТОЧКА ОТ ДНЕВНИЯ РЕД: ДОКЛАДНА ЗАПИСКА от Стефка Иванова – зам.кмет на Община Карнобат, относно:** Продажба на недвижим имот – частна общинска собственост гр.Карнобат – кв. Люляците.

**Р Е Ш Е Н И Я:**

**423.I**. **Общински съвет – гр. Карнобат**, на основание чл. 21, ал. 1, т. 8 от Закона за местното самоуправление и местната администрация, чл. 35, ал. 3 от Закона за общинската собственост и чл. 33, ал. 1 от Наредбата за реда за придобиване, управление и разпореждане с общинско имущество – собственост на община Карнобат, дава съгласие да се продаде на **Теодора Миткова Балтаджиева** с ЕГН 70………. с постоянен адрес: гр.Карнобат, кв.“Люляците“ №125, недвижим имот – частна общинска собственост, находящ се в гр.Карнобат, кв.“Люляците“, представляващ **УРЕГУЛИРАН ПОЗЕМЛЕН ИМОТ III-1105** (трети за поземлен имот хиляда сто и пет), в квартал 107 (сто и седми) по плана на гр.Карнобат, целият с площ от 506,00 кв.м, при граници; север – улица; изток – упи IV-1104 и упи VI-1103; юг – улица, запад – упи II-1106 и упи VII-1107,1108, за сумата от **8240,00** **лева (осем хиляди и двеста и четиридесет лева), без ДДС**.

**423.II. Теодора Миткова Балтаджиева** следва да заплати стойността на недвижимия имот, 2 % местен данък, съгласно чл.34, ал.2 от Наредбата за местните данъци на територията на община Карнобат, такса съгласно Приложение №12 от Наредбата за определянето и администрирането на местните такси и цени на услуги на територията на Община Карнобат и 20 % ДДС, съгласно чл.45, ал.5, т.1 от ЗДДС. Срокът и начинът на заплащане на дължимата сума да се определят със заповедта на Кмета на Община Карнобат.

**423.III.** **Общински съвет – гр.Карнобат**, възлага на Кмета на Община Карнобат да извърши необходимите действия по прекратяване на съсобствеността.

**ПО ВТОРА ТОЧКА ОТ ДНЕВНИЯ РЕД: ДОКЛАДНА ЗАПИСКА от Стефка Иванова – зам.кмет на Община Карнобат, относно:** Продажба на недвижим имот – частна общинска собственост гр.Карнобат–кв.Красно село.

**Р Е Ш Е Н И Я:**

**424.I**. **Общински съвет – гр. Карнобат**, на основание чл. 21, ал. 1, т. 8 от Закона за местното самоуправление и местната администрация, чл. 35, ал. 3 от Закона за общинската собственост и чл. 33, ал. 1 от Наредбата за реда за придобиване, управление и разпореждане с общинско имущество – собственост на община Карнобат, дава съгласие да се продаде на **Юмер Юсеин Хюсеин,** с ЕГН 64…………, с постоянен адрес: с.Екзарх Антимово, община Карнобат, недвижим имот – частна общинска собственост, находящ се в гр.Карнобат, кв.“Красно село“, представляващ **УРЕГУЛИРАН ПОЗЕМЛЕН ИМОТ III-3** (трети за поземлен имот три), в квартал 3 (три) по плана на кв.“Красно село“, гр.Карнобат, целият с площ 300,00 кв.м, при граници; север – улица; изток – упи IV-4; юг – упи I-17 и упи XIII-16, запад – упи II-2, за сумата от **4018,00** **лева (четири хиляди и осемнадесет лева), без ДДС**.

**424.II. Юмер Юсеин Хасан** следва да заплати стойността на недвижимия имот, 2 % местен данък, съгласно чл.34, ал.2 от Наредбата за местните данъци на територията на община Карнобат, такса съгласно Приложение №12 от Наредбата за определянето и администрирането на местните такси и цени на услуги на територията на Община Карнобат и 20 % ДДС, съгласно чл.45, ал.5, т.1 от ЗДДС. Срокът и начинът на заплащане на дължимата сума да се определят със заповедта на Кмета на Община Карнобат.

**424.III.** **Общински съвет – гр.Карнобат**, възлага на Кмета на Община Карнобат да извърши необходимите действия по прекратяване на съсобствеността.

**ПО ТРЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Стефка Иванова – зам.кмет на Община Карнобат, относно:** ОТДАВАНЕ ПОД НАЕМ НА ЧАСТ ОТ ИМОТ-ПУБЛИЧНА ОБЩИНСКА СОБСТВЕНОСТ.

**Р Е Ш Е Н И Я:**

**425.І.** Общински съвет-Карнобат, на основание чл.21, ал. 1, т. 8 от ЗМСМА, чл.14 ал.7 от ЗОС и чл.13 от Наредбата за реда за придобиване, управление и разпореждане с общинско имущество – собственост на Община Карнобат, дава съгласие за отдаване под наем, след провеждането на публичен търг с базисни наемни цени, съгласно Приложение № 2 към Наредбата за реда за придобиване, управление и разпореждане с общинско имущество, на част от имот-публична общинска собственост:

1. Терен № 11 по схема № схема № 769/19.09.2018г. с площ от 25,00 кв.м., находящ се върху покритата част на р.Порой, южно от моста до у-ще „Хр.Смирненски“, за срок от 5 ( пет ) години, за разполагане на павилион за търговия с хранителни и/или промишлени стоки, с базисна наемна цена 3,00 лв./кв.м.;

2.Терен № 1по схема № 785/20.09.2018 г. с площ от 30,00 кв.м, находящ се върху покритата част на р.Порой, северно от моста до „Джамията“, за срок от 5 години за разполагане на павилион за металообработващи услуги ( точиларство), с базисна наемна цена 1,70 лв./кв.м.;

**425.ІІ.** Отдаването под наем да се извърши след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат.

**425.ІІІ.** Общински съвет - Карнобат упълномощава кмета на община Карнобат да извърши необходимите действия във връзка с провеждането на търга и с осъществяването на правните сделки.

**ПО ЧЕТВЪРТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Стефка Иванова – зам.кмет на Община Карнобат, относно:** БЕЗВЪЗМЕЗДНО ПРИДОБИВАНЕ НА ПРАВО НА ПОЛЗВАНЕ ВЪРХУ НЕДВИЖИМ ИМОТ ГР.КАРНОБАТ

**Р Е Ш Е Н И Е:**

**426.**Общински съвет-Карнобат, на основание чл.21, ал.1, т.8 от ЗМСМА, чл.34, ал.1 от Закона за общинската собственост и чл.9, ал.1 от Наредбата за реда за придобиване, управление и разпореждане с общинско имущество – собственост на Община Карнобат, дава съгласие за безвъзмездно придобиване на правото на ползване върху имот № 0.3245 по ПУП-ПРЗ на гр.Карнобат, ведно с построените в него сгради, представляващи ТУРСКАТА БАНЯ, от Мюсюлманското настоятелство, гр.Карнобат, за срок от 30 /тридесет/ години.

**ПО ПЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Стефка Иванова – зам.кмет на Община Карнобат, относно:** СЪГЛАСИЕ ЗА ИЗДАВАНЕ НА РАЗРЕШИТЕЛНО ЗА ВОДОВЗЕМАНЕ ОТ ВОДЕН ОБЕКТ-ПУБЛИЧНА ОБЩИНСКА СОБСТВЕНОСТ, В ЗЕМЛИЩЕТО НА С.ОГНЕН

**Р Е Ш Е Н И Е :**

**427.**Общински съвет - Карнобат, на основание чл.21, ал.1, т.23 от ЗМСМА, чл.52 ал.1 т.3 б.”а” от Закона за водите, във връзка с чл.44 ал.1 от същия закон и заявление вх.№ 53-00-139/30.08.2018 г., ДАВА СЪГЛАСИЕ да бъде издадено от кмета на община Карнобат, Разрешително за водовземане от повърхностен воден обект – публична общинска собственост, представляващ язовир-поземлен имот с идентификатор 53312.90.92 по КККР / имот №000092 по КВС на с.Огнен/, с площ 74,391 дка, за който е съставен Акт за публична общинска собственост № 3503 от 27.12.2005 год., на ЕТ „МИНЮ СТАЙКОВ-КОМЕРС”, ЕИК 13………, с цел напояване на 720 дка лозови насаждения в землището на с.Огнен.

**ПО ШЕСТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Стефка Иванова – зам.кмет на Община Карнобат, относно:** ОДОБРЯВАНЕ НА ПУП –Парцеларен план /ПП/ за ОБЕКТ: „НОВА кабелна линия 20kv от Ж.Р. №148 ОТ ВЛ „ГАБРИКА“ ДО НОВ КТП В ИМОТ 005001 по квс за землище С.ДРАГАНЦИ, НОВА КАБЕЛНА ЛИНИЯ 4 kv ОТ КТП В ИМОТ 005001 ДО СЪОРЪЖЕНИЯ В ИМОТ 98 ПО КВС ЗА ЗЕМЛИЩЕ С.ДРАГАНЦИ И ВОДОПРОВОДНО ТРАСЕ ОТ РЕЗЕРВОАР В ИМОТ 98 ДО ВОДОМЕРНА ШАХТА В ИМОТ 005001 ПО КВС ЗА ЗЕМЛИЩЕ С.ДРАГАНЦИ, ОБЩИНА КАРНОБАТ

**Р Е Ш Е Н И Е:**

**428.І.** На основание чл. 129, ал. 1 от ЗУТ и чл. 21, ал. 1, т. 11 от ЗМСМА, Общински съвет – Карнобат ОДОБРЯВА проект за ПУП – Парцеларен план за обект: „Нова кабелна линия 20kV от Ж.Р. №148 от ВЛ „Габрика“ до нов КТП в имот 005001 по КВС за землище с.Драганци, Нова кабелна линия 4 kV от КТП в имот 005001 до съоръжения в имот 98 по КВС за земище с.Драганци и Водопроводно трасе от резервоар в имот 98 до водомерна шахта в имот 005001 по КВС за землище с.Драганци, община Карнобат.

Настоящото решение да се изпрати в 7 /седем/ дневен срок за обнародване във в. „Държавен вестник”

**ПО СЕДМА ТОЧКА ОТ ДНЕВНИЯ РЕД –** **ДОКЛАДНА ЗАПИСКА от Маргарита Стаматова Стаматова – Председател общински съвет Карнобат, относно:**  Приемане на решение за представителство пред извънредно заседание на общото събрание на Асоциацията по В и К на обособена територия, обслужвана от „Водоснабдяване и канализация“ЕАД гр.Бургас.

**Р Е Ш Е Н И Я:**

**429.**Общински съвет-Карнобат на основание чл. 21, ал. 1, т. 23 от Закона за местното самоуправление и местната администрация, чл. 198 б. „е”, ал. 3 и ал. 5 от Закона за водите:

**429.І.** У**пълномощава** Георги Иванов Димитров - Кмет на Община Карнобат, представител по Закона за водите на общината в Асоциацията по ВиК на обособена територия, обслужвана от „Водоснабдяване и канализация“ ЕАД, гр.Бургас, да гласува решения в Общото събрание на Асоциацията по В и К на обособената територия, обслужвана от „Водоснабдяване и канализация“ ЕАД, както следва:

1. Със „ЗА“ - за определяне на препоръчителния размер на вноската на държавата в бюджета на Асоциация по ВиК на обособена територия, обслужвана от „Водоснабдяване и канализация“ЕАД гр.Бурас за 2019г.;

2. Със „ЗА“ – за даване на принципно съгласие „Водоснабдяване и канализация“ ЕАД гр.Бургас да започне предварителни преговори с финансови институции за отпускане на целеви заем в размер на неповече от 36000 000,00 /Тридесет и шест милиона/ евро за съфинансиране на проекта и покриване на първоначалните допустими разходи по същия, както и за покриване на недопустимите разходи, необходими за изпълнението на проекта по процедура BG161M10P002-2.016 „Изграждане на ВиК инфраструктура“ по приоритетна ос1 на Оперативна програма „Околна среда 2014-2020г.“ ;

**3.** Разни – съобразно интересите на Община Карнобат.

**429.ІІ.** При невъзможност на кмета на община Карнобат, да участва лично в общо събрание на Асоциацията по В и К на обособената територия, обслужвана от „Водоснабдяване и канализация“ ЕАД гр.Бургас, **ОПРЕДЕЛЯ** за представител на Община Карнобат в общото събрание на Асоциацията по ВиК на обособената територия Стефка Иванова – Заместник-кмет на Община Карнобат, и я упълномощава да гласува, както следва:

1. Със „ЗА“ - за определяне на препоръчителния размер на вноската на държавата в бюджета на Асоциация по ВиК на обособена територия, обслужвана от „Водоснабдяване и канализация“ЕАД гр.Бурас за 2019г.;

2. Със „ЗА“ – за даване на принципно съгласие „Водоснабдяване и канализация“ ЕАД гр.Бургас да започне предварителни преговори с финансови институции за отпускане на целеви заем в размер на неповече от 36000 000,00 /Тридесет и шест милиона/ евро за съфинансиране на проекта и покриване на първоначалните допустими разходи по същия, както и за покриване на недопустимите разходи, необходими за изпълнението на проекта по процедура BG161M10P002-2.016 „Изграждане на ВиК инфраструктура“ по приоритетна ос1 на Оперативна програма „Околна среда 2014-2020г.“ ;

**3.** Разни – съобразно интересите на Община Карнобат.

**ПО ОСМА ТОЧКА ОТ ДНЕВНИЯ РЕД – ДОКЛАДНА ЗАПИСКА от Стефка Иванова – зам.кмет на Община Карнобат, относно:** Изпълнение на Административен договор по Оперативна програма „Региони в растеж“ 2014-2020 г., процедура BG16RFOP001-5.001 „Подкрепа за деинституционализация на грижите за деца“ по проект „Изграждане на Дневен център за подкрепа на деца с увреждания и техните семейства в град Карнобат“

**Р Е Ш Е Н И Я:**

**430.1.** На основание чл.21, ал.1, т.10 от ЗМСМА, Общински съвет - Карнобат ДЕЛЕГИРА права на кмета на община Карнобат да подпише Запис на заповед във връзка с авансово плащане по проект BG16RFOP001-5.001-0005 **„Изграждане на Дневен център за подкрепа на деца с увреждания и техните семейства в град Карнобат“** по Оперативна програма „Региони в растеж“ 2014-2020 г.

**430.2.** Общински съвет - Карнобат разрешава поемане на задължението, посочено в Записа на заповед в размер на **148 745,45 лв**.(сто четиридесет и осем хиляди седемстотин четиридесет и пет лева, четиридесет и пет стотинки), представляващо 35% (тридесет и пет на сто) от стойността на предоставената от Управляващия орган безвъзмездна финансова помощ (100%) по проект **,,Изграждане на Дневен център за подкрепа на деца с увреждания и техните семейства в град Карнобат ”**.

**ПО ДЕВЕТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – кмет на Община Карнобат, относно**: Прекратяване на съсобственост между ЕООД „Общински имоти Карнобат“ и ЕТ „Цонка Косева-В“, чрез продажба на частта на дружеството**.**

**Р Е Ш Е Н И Е:**

**431.**Общински съвет гр.Карнобат **не приема** предложеното в докладната записка решение относно: Прекратяване на съсобственост между ЕООД „Общински имоти Карнобат“ и ЕТ „Цонка Косева-В“, чрез продажба на частта на дружеството**.**